284 C. PLINII HIST. NAT. LIB. XXXIV. 



quam sulphur. Fit et lotura plurimi iisus in medicina , 

 quum se ipso teritur in mortariis plumbeis addita aqua 

 caelesti, donec crassescat. Postea supernatans aqua tolli- 

 turspongiis: quod crassissimumfuit, siccatum dividitur 

 in pastilles. Quidam limatum plumbum sic terunt : qui- 

 dam etiam plumbaginem admiscent : alii vero acetum , 

 alii vinum , alii adipem , alii rosam. Quidam in mortario 

 lapideo , et maxime thebaico , plumbeo pistillo terere 

 malunt : candidiusque fit ita medicamentum. Id autem 

 quod ustum est plumbum , lavatur , et teritur , ut cad- 

 mia. Potest adstringere, sistere, contrahere cicatrices. 

 Usus enim ex eodem , et in oculorum medicamentis , et 

 maxime contra procidentiam eorum , et inanitatem ulce- 

 rum, excrescentiave, rimasque sedis, aut haemorrboi- 

 das , aut condylomata. Ad lic maxime lotura plumbi 

 facit : cinis autem usti ad ulcra serpentia , aut sordida : 

 eademque, quae chartis, ratio profectus. Uritur autem 

 in patinis per laminas minutas cum sulplmre, versatum 

 rudibus ferreis aut ferulaceis , donec liquor mutetur in 

 cinerem. Dein refrigeratum teritur in farinam. Alii li- 

 matam scobem in fictili crudo coquunt in caminis , do- 

 nec percoquatur figlinum. Aliqui cerussam miscent pari 

 mensura, aut hordeum , teruntque, ut in crudo dictum 

 est , et prferunt sic tritum plumbum spodio cyprio. 



